# Kistérségi Természetismereti Verseny a Tiszaalpári Árpád Fejedelem Általános Iskolában

2023. április 25-én izgalommal telve indítottuk el a napot, hiszen ismét megrendezésre került iskolánkban a Kistérségi Természetismereti Verseny döntőjét. 3-4. évfolyamon hét csapat, 5-6. évfolyamon szintén hét csapat és 7-8. évfolyamon hat csapat mérte össze tudását. A döntőbe jutás feltétele volt, hogy egy márciusban kiküldött levelezős feladatsor feladatait megoldják a csapatok. 12 iskolából 41 csapat fogadta el a kihívást, és közülük kerültek a legjobbak behívásra a jelenléti döntőbe.

Mayer Tamásné igazgatónő köszöntőjét követően a versenyt az 5. évfolyamos diákok által előadott Föld napi műsorral nyitottuk meg, melyben a tanulók vidám kis jelenet keretében ünnepelték meg Glóbi, azaz a Föld születésnapját, illetve hívták fel mindenki figyelmét a környezetvédelem fontosságára. Felkészítő pedagógusaik voltak: Dömötörné Tar Margit és Ivicz Lázár József

Örömünkre szolgált, hogy a zsűriben üdvözölhettük idén is Dr. Halász Mátyásné Anikó nénit, akinek az örökös ökoiskola címet köszönhetjük, illetve Bártol Rékát, biológia szakos tanárt, iskolánk volt tanárát.

Az izgalmas versenyen különböző kreatív feladatok várták a tanulókat. 3-4. évfolyamon volt QR -kód vadászat, Szabadulószoba, Villám puzzle, Versírás, Milliomos kvíz, Filmvetítés, Ökolábnyom blöffpárbaj. A felső tagozatosokat először a Totó, a Tangram kirakása, a Web- küldetés tette próbára, majd ők is kipróbálták a QR-kód vadászatot, a versírást, a Légy te is milliomos játékot és az Ökolábnyom blöffpárbajban is részt vettek. A feladatok változatosak, a digitális korosztály számára is kihívást jelentők voltak, és a visszajelzések szerint nagy sikert arattak.

A verseny vége izgalmasan alakult, hiszen csak egy- két pont különbség döntött a helyezések között.

***3-4. évfolyam:***

1. ***Siklók 2- Kecskeméti Belvárosi Általános Iskola Zrínyi Ilona Általános Iskolája - 111p – felkészítő: Csepcsányi Éva***
2. ***Menő méhek – Petőfiszállási Petőfi Sándor Általános Iskola- 110,5p – felkészítő: Balla Katalin***
3. ***Szentkirályi Természettudósok – Szentkirályi Általános Iskola – 108p- felkészítő: Némethné Lintner Tünde***
4. Pitypanglányok- Kiskunfélegyházi Batthyány Lajos Általános Iskola- 104p – felkészítő: Nagy Zoltánné
5. Sólymok – Kiskunfélegyházi József Attila Sportiskolai Általános Iskola – 93,5p- felkészítő: Mucsi Mónika
6. Állatvédők - Kiskunfélegyházi József Attila Sportiskolai Általános Iskola – 85p- felkészítő: Csabai Anita

***Különdíjban részesült:*** Kisvakondok – Tiszaalpári Árpád Fejedelem Általános Iskola – 110 p- felkészítő: Bartáné Füle Bianka, Novák Lászlóné

***5-6. évfolyam:***

1. ***Platánfa levelek – Kiskunfélegyházi Platán Utcai Általános Iskola – 137p - felkészítő: Sinkó Andrea***
2. ***Nádirigók – Tiszakécskei Móricz Zsigmond Általános Iskola és Gimnázium Tiszabögi Tagiskolája – 134p- felkészítő: Székely Erika***
3. ***Szőkemarhák – Lakiteleki Eötvös Lóránd Általános Iskola -109p- felkészítő:*** ***Busáné Kiss Anita***
4. Mauglik – Lakiteleki Eötvös Lóránd Általános Iskola -102p- felkészítő: Busáné Kiss Anita

Természetvédők – Szentkirályi Általános Iskola – 102p- felkészítő: Balog Patrik

1. MI- Kecskeméti Belvárosi Általános Iskola Zrínyi Ilona Általános Iskolájának Magyar Ilona Általános Iskolája – 99p- felkészítő: Kovács Szilvia

***Különdíjban részesült:*** Természetjárók – Tiszaalpári Árpád Fejedelem Általános Iskola – 147 p- felkészítő: Fehér Emil

***7-8. évfolyam:***

1. ***Tudós Tapírok- Kiskunfélegyházi Móra Ferenc Gimnázium – 145p- felkészítő: Molnár Katalin***
2. ***Citrusfélék - Tiszakécskei Móricz Zsigmond Általános Iskola és Gimnázium – 136p- felkészítő: Cseh Attiláné***
3. ***Természetvédők - Lakiteleki Eötvös Lóránd Általános Iskola -135p- felkészítő:*** ***Busáné Kiss Anita***
4. Platános kutatók - Kiskunfélegyházi Platán Utcai Általános Iskola – 122p - felkészítő: Sinkó Andrea
5. Névtelen kávé zombik - Lakiteleki Eötvös Lóránd Általános Iskola -112p- felkészítő: Busáné Kiss Anita

***Különdíjban részesült:*** Kajmánok – Tiszaalpári Árpád Fejedelem Általános Iskola – 121 p- felkészítő: Fehér Emil

Minden versenyzőt apró ajándékkal és oklevéllel jutalmaztuk, a helyezettek pedig könyvjutalomban, illetve nagyobb értékű tárgyjutalomban részesültek. A csapatok kaptak egy-egy mályvacserjét is, amit elültethetnek iskolájuk udvarán, növelve ezzel a zöld területek nagyságát és szépítve környezetüket is. A felkészítő pedagógusoknak a Naturalpár Kft jóvoltából fűszerpaprika őrleménnyel köszöntük meg a munkájukat. Azon versenyzőknek is küldtük emléklapot és egy hűtőmágnest, akik nem jutottak be a döntőbe. A jutalmak megvásárlást a Tiszaalpári Nagyközségi Önkormányzat támogatása tette lehetővé. A napot finom bográcsos ebéddel zártuk, melyet Józsa Balázsné főzte számunkra. A versenyről készült képeket Pásztorné Halász Orsolya készítette.

Reméljük, hogy mindenkinek sikerült egy tartalmas, vidám versenyt szerveznünk! Jövőre is visszavárunk mindenkit szeretettel!

A verseny szervezői voltak: Mayer Tamásné, Besszerné Almási – Szabó Zsuzsanna, Bondár Enikő, Vámos Vivien, Somodi Ida. Minden segítő kollégának ezúton is köszönjük a munkáját!